**Tárgy**: előzetes vitarendezési kérelemre válasz

**Tisztelt Ajánlattevő!**

A Jahn Ferenc Dél-pesti Kórház és Rendelőintézet, mint Ajánlatkérő által indított „**Sterilizáló berendezés és tartozékai beszerzése”** tárgyában, **2017/S 010-014625** számon, a közbeszerzésekről szóló 2015. évi CXLIII. törvény második rész XV. fejezet 81. §. szerinti nyílt eljárásban, a Johnson &Johnson Kft. előzetes vitarendezési kérelmet nyújtott be, melyre az alábbi választ adjuk a Kbt. szerinti törvényes határidőn belül:

**A vitarendezési kérelmet teljes terjedelemben csatoljuk, mellyel eleget teszünk a Kbt. 80.§ (3) bekezdése szerinti tájékoztatási kötelezettségünknek.**

**Kérelemben megfogalmazott jogsértés:**

A Jahn Ferenc Dél-Pesti Kórház-Rendelőintézet, mint Ajánlatkérő által ***“Sterilizáló berendezés és tartozékai beszerzése”*** tárgyban indított, **2017/S 010-014625** számon közzétett közbeszerzési eljárás Ajánlati felhívásának II.2.5. pontjában, valamint a rendelkezésre bocsátott Közbeszerzési Dokumentum részét képező specifikációs adatlapon megadott alábbi szakmai értékelési alszempont vonatkozásában ezúton nyújtjuk be előzetes vitarendezési kérelmünket.

Az eljárás anyagainak áttekintése során, a közbeszerzési dokumentumokban megadott egyik értékelési szemponttal kapcsolatban az alábbi ellentmondást, visszásságot fedeztük fel.

Az **Ajánlati felhívás** II.2.5) pontjában a kamra hasznos térfogatához kapcsolódó értékelési szempont, az alábbiak szerint lett rögzítve:

*Minőségi kritérium - Név: Kamra hasznos (nettó) térfogata nagyobb, mint. 120 liter – (hasznos: kamratérben elhelyezett műszaki kiegészítők által elfoglalt terület nélkül) (Igen/Nem) Megléte előny!*

Ehhez kapcsolódóan – a II.2.5) pontban rögzítettekkel összhangban – a VI.3) További információk 2. pontjában a bírálati módszer az alábbiak szerint lett megadva:

*2. Az ajánlatok elbírálása: a Kbt. 76. § (2) bekezdés c) pontja.*

*Ponttartomány: 1-10.*

*Pontkiosztás módszere a közbeszerzési dokumentumban található.*

*Ár esetében a pontkiosztás módszere: fordított arányosítás.*

*Minőségi kritériumok: igen:10 pont nem: 1 pont (1., 2., 3., 4. esetében).*

Az eljárást megindító, nyilvánosan közzétett Ajánlati felhívás fentiekben hivatkozott értékelési rendjével szemben, a **Közbeszerzési Dokumentum** című közbeszerzési anyagban az alábbiak szerepelnek.

A Közbeszerzési Dokumentum *10. Specifikáció* pontjában a beszerzés tárgya az alábbiak szerint került meghatározásra:

*Hidrogén-peroxid alapú alacsony hőmérsékletű sterilizáló, minimum 120 l kapacitással*

(Az Ajánlati felhívásban a beszerzés tárgya *Sterilizáló berendezés és tartozékai beszerzése*)

Ugyanezen specifikációs táblázat végén, az értékelési szempontok körében a következő előírás szerepel:

*Kamra hasznos (nettó) térfogata nagyobb, mint 120 liter – (hasznos: kamratérben elhelyezett műszaki kiegészítők által elfoglalt terület nélkül) Kérjük megadni! Előny a több!*

A Közbeszerzési Dokumentum 18.) pontjában, *Az ajánlatok értékelése* cím alatt, a specifikációból hivatkozottal egyező meghatározást követően az alábbi értékelési módszer került feltüntetésre:

*Egyenes arányosítás: II/1. alszempont esetében.*

*Min. 120 liter, előny a nagyobb*

*Az egyenes arányosítás során alkalmazott képlet:*

 *Avizsgált*

*P= --------------- (Pmax-Pmin)+Pmin*

 *Alegjobb*

*P: a vizsgált ajánlati elem adott szempontra vonatkozó pontszáma
Pmax: a pontskála felső határa
Pmin: a pontskála alsó határa
Alegjobb: a legelőnyösebb ajánlat tartalmi eleme (legalacsonyabb érték)
Avizsgált: a vizsgált ajánlat tartalmi eleme;*

Ezt követően az Ajánlati felhívásban a minőségi kritériumokra egységesen megadott értékelési módszert („*1., 2., 3., 4. esetében”*), már csak a *„2.,3.,4., szempontok”* tekintetében adják meg irányadónak.

Összegezve a fentieket, a kamra hasznos térfogatához kapcsolódó értékelés tekintetében egyrészt két eltérő értékelési szempont szerepel az Ajánlati felhívásban és a Közbeszerzési Dokumentumban, másrészt a Közbeszerzési Dokumentumban a specifikációs táblázatban a beszerzés tárgyának kiegészített meghatározása szintén nem egyezik az Ajánlati felhívásban meghatározottakkal.

A Közbeszerzési Dokumentumban meghatározott minimum érték ráadásul a Kbt. 77. § (1) bekezdésére tekintettel is aggályos, hiszen az értékeléshez kapcsolódó legkedvezőbb és legkedvezőtlenebb értékeket a felhívásban meg kell adni, a felhívásban szereplő meghatározás, pedig nem ezt tartalmazza. Fontosnak tartjuk továbbá kiemelni azt is, hogy a műszaki minimum feltételek között szerepel a *„Kamra névleges (bruttó) térfogata min 120 liter”* kitétel is, ami álláspontunk szerint szintén nincs összhangban a nettó térfogatra megadott minimum értékkel, hiszen így egy nagyobb (névleges / bruttó) és egy kisebb (nettó) térfogat lett ugyanahhoz a minimum értékhez rögzítve.

A fentiek szerinti ellentmondások álláspontunk szerint a Közbeszerzési Dokumentum módosításával orvosolhatók az alábbiak szerint:

1. Ajánlatkérő egyértelműsíti, hogy az Ajánlati felhívásban megadott értékelési szempont az irányadó, így a felhívás módosítására nincs szükség.

2. Törlésre kerül a Közbeszerzési Dokumentumból a hasznos (nettó) térfogat tekintetében a minimum 120 l kapacitás előírása, ami egyrészt összhangban van a felhívásban szereplő meghatározással (illetve a névleges / bruttó térfogatra megadott minimum értékkel), illetve így nem sérül a Kbt. 77. § (1) bekezdésének való megfelelés sem.

Álláspontunk szerint ez a fajta értékelés a Kbt. értékelési alapelveinek is jobban megfeleltethető, így ugyanis nagyobb kapacitásbeli eltérés esetén osztható ki a jelentős többletpontszámot eredményező 1, illetve 10 pont (ráadásul 10-es súlyszámmal).

Amennyiben ajánlatkérő a fentiek szerint járna el, akkor egyrészt nem lenne szükség az Ajánlati felhívás és az ajánlattételi határidő módosítására (az ajánlattételi határidő lejártát megelőző tizedik napig), másrészt szélesebb körű verseny lenne biztosított, az ajánlatkérő szakmai preferenciának értékelésben való érvényre juttatása mellett.

A fentiekhez kapcsolódóan meg kívánjuk jegyezni azt is, hogy ugyan érthető Ajánlatkérő azon törekvése, hogy számára minél kedvezőbb, jobban kihasználható hasznos kamratérfogatú berendezést kíván beszerezni, ugyanakkor a **120 liter hasznos (nettó) kamratérfogat minimum értékként történő előírása jelentős mértékben korlátozza a versenyt és alkalmas arra, hogy egyes ajánlattevőket az eljárásból indokolatlanul kizárjon**, mivel jelenleg a piacon elérhető hidrogén-peroxid alapú alacsony hőmérsékletű sterilizálók közül kizárólag a Steris V-Pro Max típusú berendezése képes teljesíteni ezt az előírást.

**Fentiek alapján kérjük Tisztelt Ajánlatkérőt, hogy a hasznos (nettó) kamratérfogatra vonatkozó minimum értéket szíveskedjen törölni, vagy módosítani minimum 90 liter értékre, ezáltal biztosítva több gazdasági szereplő számára a megfelelő ajánlatéttel lehetőségét, emellett Ajánlatkérő érdeke sem sérül, hiszen a számára legkedvezőbb megajánlásokat is megfelelően tudja értékelni.**

**Válasz:**

**Az értékelési szempont tekintetében a**z Ajánlati felhívás II.2.5) pontjában a kamra hasznos térfogatához kapcsolódó értékelési szempont, az alábbiak szerint lett rögzítve:

*Minőségi kritérium - Név: Kamra hasznos (nettó) térfogata nagyobb, mint. 120 liter – (hasznos: kamratérben elhelyezett műszaki kiegészítők által elfoglalt terület nélkül) (Igen/Nem) Megléte előny!*

Ehhez kapcsolódóan – a II.2.5) pontban rögzítettekkel összhangban – a VI.3) További információk 2. pontjában a bírálati módszer az alábbiak szerint lett megadva:

*2. Az ajánlatok elbírálása: a Kbt. 76. § (2) bekezdés c) pontja.*

*Ponttartomány: 1-10.*

*Pontkiosztás módszere a közbeszerzési dokumentumban található.*

*Ár esetében a pontkiosztás módszere: fordított arányosítás.*

*Minőségi kritériumok: igen:10 pont nem: 1 pont (1., 2., 3., 4. esetében).*

Az ajánlati felhívás fenti pontjaihoz módosítjuk a **Közbeszerzési dokumentum érintett pontjait.**

Azaz Közbeszerzési dokumentum módosításokkal egységes szerkezetben (2017.02.23.) 10. pont esetében:

**Törölve**:

|  |  |  |
| --- | --- | --- |
| ***Műszaki minimum elvárás*** | ***Követelmény*** | ***Megajánlott paraméter*** |
| *„Kamra hasznos (nettó) térfogata nagyobb, mint 120 liter – (hasznos: kamratérben elhelyezett műszaki kiegészítők által elfoglalt terület nélkül)* | Kérjük megadni ! Előny a több! |  |

**Helyette:**

|  |  |  |
| --- | --- | --- |
| ***Műszaki minimum elvárás*** | ***Követelmény*** | ***Megajánlott paraméter*** |
| *„Kamra hasznos (nettó) térfogata nagyobb, mint 120 liter – (hasznos: kamratérben elhelyezett műszaki kiegészítők által elfoglalt terület nélkül)* | Kérjük megadni ! *(Igen/Nem) Megléte előny!* |  |

Azaz Közbeszerzési dokumentum módosításokkal egységes szerkezetben (2017.02.23.) 18. pont esetében:

II.1. értékelési szempont az Ajánlati felhívásnak megfelelően az alábbiakra módosul:

**Törölve:**

|  |  |
| --- | --- |
| *„Kamra hasznos (nettó) térfogata nagyobb, mint 120 liter – (hasznos: kamratérben elhelyezett műszaki kiegészítők által elfoglalt terület nélkül) Előny a több!* | 10 |

**Helyette:**

|  |  |
| --- | --- |
| *„Kamra hasznos (nettó) térfogata nagyobb, mint 120 liter – (hasznos: kamratérben elhelyezett műszaki kiegészítők által elfoglalt terület nélkül)Megléte előny!(Igen/Nem)* | 10 |

**Törölve:**

*Egyenes arányosítás: II/1. alszempont esetében.*

*Min. 120 liter, előny a nagyobb*

*Az egyenes arányosítás során alkalmazott képlet:*

 *Avizsgált*

*P= --------------- (Pmax-Pmin)+Pmin*

 *Alegjobb*

*P: a vizsgált ajánlati elem adott szempontra vonatkozó pontszáma
Pmax: a pontskála felső határa
Pmin: a pontskála alsó határa
Alegjobb: a legelőnyösebb ajánlat tartalmi eleme (legalacsonyabb érték)
Avizsgált: a vizsgált ajánlat tartalmi eleme;*

A fenti módszer alapján kiszámított pontszámok a súlyszámmal kerülnek megszorzásra, ajánlatkérő a számítás során kettő tizedes jegyig kerekít a matematikai kerekítés szabályai szerint.

**II. 2.,3.,4., szempontok esetében Igen/nem:**

Fumkció megléte 10 pont (igen), a funkció hiánya 1 pont (nem)

A fenti módszer alapján kiszámított pontszámok a súlyszámmal kerülnek megszorzásra, ajánlatkérő a számítás során kettő tizedes jegyig kerekít a matematikai kerekítés szabályai szerint.

A fenti módszer alapján kiszámított pontszámok a súlyszámmal kerülnek megszorzásra, ajánlatkérő a számítás során kettő tizedes jegyig kerekít a matematikai kerekítés szabályai szerint.

**Helyette:**

**II.1.,2.,3.,4., szempontok esetében Igen/nem:**

Funkció megléte 10 pont (igen), a funkció hiánya 1 pont (nem)

A fenti módszer alapján kiszámított pontszámok a súlyszámmal kerülnek megszorzásra, ajánlatkérő a számítás során kettő tizedes jegyig kerekít a matematikai kerekítés szabályai szerint.

**A Közbeszerzési dokumentum módosításokkal egységes szerkezetben (2017.02.23.) melléklete szerinti FELOLVASÓLAP-ot összhangban az ajánlati felhívással és a jelen módosításokkal az alábbiak szerint kérjük kitölteni:**

2. sz. iratminta

FELOLVASÓLAP

**A Jahn Ferenc Dél-pesti Kórház és Rendelőintézet**

# Sterilizáló berendezés beszerzése

# elnevezésű eljárásban

1. **Az ajánlattevő adatai:**

|  |  |
| --- | --- |
| **Ajánlattevő neve:** |   |
| Ajánlattevő székhelye: |  |
| Telefonszáma: |  |
| Telefax száma: |  |
| E-mail címe: |  |
| Adószáma:  |  |
| Kapcsolattartó neve: |  |

|  |  |  |
| --- | --- | --- |
|  | **Részszempont** | **Ajánlat** |
|  | **I. Nettó ajánlati ár (Ft) (előny a kevesebb)** |  |
|  | **II. Szakmai szempontok (az alábbi alszempontok szerint):** |  |
| **1** |  **Kamra hasznos (nettó) térfogata nagyobb, mint 120 liter – (hasznos: kamratérben elhelyezett műszaki kiegészítők által elfoglalt terület nélkül)** **(Igen/Nem)Megléte előny!** |  |
| **2** |  **Alkalmas-e a készülék két csatornás flexibilis endoszkópok sterilizálására (Igen/Nem)Megléte előny!** |  |
| **3** | **Van-e lehetőség vegyes, 1 db flexibilis endoszkópot és egyéb nem lumenes eszközöket tartalmazó vegyes töltet sterilizálására? (Igen/Nem)Megléte előny!** |  |
| **4** | **Elérhető-e legalább két különböző sterilizáló-szer kiszerelés mely egységenként különböző ciklusszámhoz elegendő (Igen/Nem) Megléte előny!** |  |

Keltezés (helység, év, hónap, nap)

    …...………………………………………..

    (cégjegyzésre jogosult vagy szabályszerűen

    meghatalmazott képviselő aláírása)

**A Közbeszerzési dokumentum módosításokkal egységes szerkezetben (2017.02.23.) melléklete szerinti Ajánlattételi táblázat-ot összhangban az ajánlati felhívással és a jelen módosításokkal az alábbiak szerint kérjük kitölteni:**

11. sz. melléklet

**KITÖLTENDŐ**

**AJÁNLATTÉTELI TÁBLÁZAT**

**A Jahn Ferenc Dél-pesti Kórház és Rendelőintézet**

# Sterilizáló berendezés beszerzése

|  |  |  |
| --- | --- | --- |
| **Azonosító** | **Megnevezés** | **Össz. darabszám** |
|  | ***Sterilizáló berendezés és tartozékai*** | 1 db |
| **Megajánlott termék típusa:**  |
| **Gyártó:**  |
| **Származás:**  |

| **Műszaki minimum előírás** | **Követelmény** | **Megajánlott paraméter** |
| --- | --- | --- |
| **Alap tulajdonságok:** |  |  |
| Hő és nedvesség érzékeny anyagok, alacsony hőmérsékleten történő biztonságos sterilizálására alkalmas | Igen |  |
| Sterilizáló közeg hidrogén-peroxid | Igen |  |
| Kétajtós, átadós berendezés | Igen |  |
| A kijelző jól láthatóan jelzi a ciklusból hátralévő időt | Igen |  |
| Eszközkövető rendszerhez csatlakoztatási lehetőség | Igen |  |
| A technológia alkalmas csomagolt eszközök sterilizálására | Igen |  |
| A készülék legyen képes rigid és flexibilis endoszkópok sterilizálására | Igen |  |
| A ciklus után a sterilizált eszközök azonnal felhasználhatóak legyenek | Igen |  |
| Négyszögletes kamratér, az optimális kihasználhatóság érdekében | Igen |  |
| Kamra névleges (bruttó) térfogata min. 120 liter | Igen, kérjük megadni! |  |
| Integrált nyomtató a ciklusparaméterek folyamatos nyomtatására | Igen |  |
| Magyar nyelvű menürendszer | Igen |  |
| Energiaellátás: 380/400 V 50/60 Hz, 16 A 3 fázis  | Igen, kérjük megadni! |  |
| **Kapacitás:** |  |  |
| Legalább 3 különböző sterilizáló ciklus megléte | Igen, kérjük megadni! |  |
| Ciklusidő lumenes eszközök esetén max.: 60 (perc) | Igen, kérjük megadni! |  |
| A készülék legyen képes nem lumenes, de nehezen elérhető helyekkel (pl. ollók forgó részei) rendelkező rozsdamentes acél kézi műszerek és egyéb, nagy érzékenységű, hőmérséklet-érzékeny eszközök (akkumulátorok, kamerakábelek, stb.) sterilizálására | Igen |  |
| Működés: |  |  |
| A sterilizálási hőmérséklet ne legyen magasabb, mint 55 ºC | Igen, kérjük megadni |  |
| A sterilizáló-szer interface, a sterilizáló-szer csomagolásán lévő egyedi azonosító alapján automatikusan ellenőrizze annak lejárati idejét, és ne tegye lehetővé a lejárt szavatosságú patronok felhasználását a sterilizálási minőség garantálása érdekében | Igen |  |
| A kijelző figyelmeztessen új adag, sterilizáló szer szükségességére | Igen |  |
| **Elvárt szabványok és irányelvek:** |  |  |
| ISO EN 14937 | Igen |  |
|  |  |  |
| **Kamra hasznos (nettó) térfogata nagyobb, mint 120 liter – (hasznos: kamratérben elhelyezett műszaki kiegészítők által elfoglalt terület nélkül)** | **Kérjük megadni!****(Igen/Nem)****Megléte előny!** |  |
| **Alkalmas-e a készülék két csatornás flexibilis endoszkópok sterilizálására** | **Kérjük megadni!****(Igen/Nem)****Megléte előny!** |  |
| **Van-e lehetőség vegyes, 1 db flexibilis endoszkópot és egyéb nem lumenes eszközöket tartalmazó vegyes töltet sterilizálására?** | **Kérjük megadni!****(Igen/Nem)****Megléte előny!** |  |
| **Elérhető-e legalább két különböző sterilizáló-szer kiszerelés mely egységenként különböző ciklusszámhoz elegendő** | **Kérjük megadni!****(Igen/Nem)****Megléte előny!** |  |

**Elnevezés szempontjából mind a 10. pont specifikációban, mind az ajánlattételi táblázatban: „sterilizáló berendezés és tartozékai” elnevezést használjuk.**

**Az Ajánlatkérő nem kíván egyéb módosításokat tenni tekintettel arra, hogy a verseny nyíltságát azzal biztosítja, hogy a minimum elvárások között nem a nettó, hanem a bruttó kamra térfogat került feltüntetésre, mely lehetővé teszi a széleskörű versenyt, azonban az értékelési szempontok igazodnak az Ajánlatkérő igényeihez, és előnyben részesíti és többletponttal értékeli a számára kedvezőbb nettó térfogattal rendelkező termékeket.**

Információink szerint több olyan termék van a piacon, ami ezt a feltételt tudja teljesíteni, és ahogyan ezt Önök kiemelték, a kórház törekvése arra, hogy számára minél kedvezőbb, jobban kihasználható hasznos kamratérfogatú berendezést kíván beszerezni.

**Melléklet:**

* **Előzetes vitarendezési kérelem**

Budapest, 2017. március 13.

Tisztelettel:

 **Dr. Ralovich Zsolt**

 főigazgató